बीबीसी एशियन नेटवर्क से ख़ास बात करते हुए सोनम ने कहा, "लोगों को पता है कि मैं किस परिवार से आई हूं, इसलिए बाक़ी कलाकारों की तुलना में वे मुझसे ज़्यादा अदब से पेश आते हैं. मैं उनकी तुलना में ज़्यादा सुविधाजनक स्थिति में हूं."(जैकलीन को बचाया सोनम ने)सोनम ने ये भी कहा कि फ़िल्मी परिवारों से आए दूसरे कलाकार अपने आपको मिले इस फ़ायदे के बारे में बात नहीं करते. उन्होंने कहा, "फ़िल्मी बैकग्राउंड होने से फ़ायदा तो मिलता है. दूसरे कलाकार शायद ये बातें छिपा जाते हैं. लेकिन मैं मानती हूं कि इससे फ़ायदा होता है."सोनम ने ये भी कहा कि उनके ऊपर अपना घर चलाने की ज़िम्मेदारी नहीं है इस वजह से वह ज़्यादा सोच समझकर अपने लिए फ़िल्मों का चुनाव करती हैं.वह कहती हैं, "मेरे पास ये लग्ज़री है. जो मुझे पसंद नहीं है, उसे मैं ठुकरा सकती हूं. और मैंने ऐसा किया भी है. रांझणा में काम करने के लिए मैंने तीन बड़े बैनरों की फ़िल्में ठुकराईं."सोनम ने बताया कि उनके पिता अनिल कपूर उन्हें लेकर ख़ासे पज़ेसिव हैं. वह कहती हैं, "मेरे पिता को लगता है कि कोई लड़का मेरे लिए परफ़ेक्ट है ही नहीं. मैं ही सबसे अच्छी हूं. लेकिन शायद हर एक मां-बाप को उनके बच्चे सबसे अच्छे लगते हैं."सोनम कपूर की आने वाली फ़िल्म यशराज बैनर की 'बेवक़ूफ़ियां' हैं जिनमें उनके साथ आयुष्मान खुराना हैं. ऋषि कपूर फ़िल्म में सोनम के पिता बने हैं.फ़िल्म में सोनम ने बिकनी पहनी है जिसकी ख़ासी चर्चा हो रही है.वह अपने इस फ़ैसले का बचाव करते हुए कहती हैं, "मैं फ़िल्म में एक आधुनिक लड़की का किरदार निभा रही हूं. फ़िल्म में स्विमिंग पूल का दृश्य है. इसमें मैं कोई बुरक़ा तो पहनूंगी नहीं. बिकनी ही पहनूंगी ना."'बेवक़ूफ़ियां' के अलावा सोनम कपूर फ़िल्म 'ख़ूबसूरत' में भी काम कर रही हैं जिसे उनकी बहन रिया कपूर बना रही हैं. ये फ़िल्म 80 के दशक में बनी ऋषिकेश मुखर्जी की रेखा अभिनीत 'ख़ूबसूरत' का रीमेक है.(बीबीसी हिंदी के 



एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)